Castiello de Xabier

Lo Castiello de Xabier ye un castiello situato a 7 km de Sangüesa y que con atros edificios amanaus constituye lo chicot termin de lo municipio de Xabier. Orichinalment yera una simpla torraza que se convertió en una torre de l'homenache cuan construyioron murallas y atras edificacions. Toponimia Las variants medievals de lo toponimo son: Exauierre en 1091, Iabier en 1102, Issauier en 1237, Sabier en 1102, Xauierr en 1366 y Xavierr en 1366. Lo nombre ye d'orichen navarro-aragonés, pus tien diftongación romance en -ie- d'una Ĕ curta, pero se remonta a lo basco Etxe Berri, "casa nueva". D'esta traza la parola basca berri evolucionó en una comunidat romanizada u romanzada parlant d'una luenga romanz como si fuese una parola latina con Ĕ como CERVUS u SERVUS y diftongó la suya Ĕ convertindo-se en la radiz -bierre d'este toponimo, en linia con parolas como ciervo y siervo. Tien lo mesmo orichen y significato que atros Xabierres de l'Alto Aragón, pero perdió la e final porque en Navarra la tendencia a perder-la yera mas gran que en las vals pirenencas, mas arcaizants. La torre de l'homenache de lo castiello ye conoixita hue como la Torraza. Vinclos externos Se veigan as imáchens de Commons sobre o Castiello de Xabier. (es) O Castiello de Xavier en o sitio web de Xavier. (es) Catedra de Patrimonio y Arte Navarro (Universidat de Navarra).